Captain Horatio Hornblower (títol orichinal en anglés, en aragonés Capitán Horatio Hornblower, enguerada en Aragón con o títol en castellano de El Hidalgo de los mares, en aragonés O Fidalgo d'as mars) ye una cinta d'o cine britanico d'aventuras belicas de l'anyo 1951 dirichida por Raoul Walsh seguntes un guión adaptau por C. S. Forester, Ivan Goff, Ben Roberts y Aeneas MacKenzie basau en Horatio Hornblower, o personache creyau por C. S. Forester ta la suya serie de novelas sobre la Royal Navy britanica. A suya dirección de fotografía ye de Guy Green, la suya banda sonora orichinal de Robert Farnon y la suya producción cinematografica de Gerry Mitchell ta la productora cinematografica Warner Bros.. L'elenco d'actors d'a cinta se composa, en os suyos papels principals, por Gregory Peck, Virginia Mayo, Robert Beatty, Terence Morgan, James Robertson Justice, Moultrie Kelsall, Denis O'Dea y Stanley Baker.

A cinta s'ambienta en l'anyo 1807 mientres as guerras napoleonicas y se centra en a figura d'o capitán Horatio Hornblower d'a Royal Navy qui, mandando lo suyo barco de guerra , Lydia, luita contra los espanyols a favor d'un rebelde aliau d'os britanicos en bel puesto de l'oceano Atlantico, dica que descubre que Napoleón Bonaparte ha invadiu Espanya y iste país ha esdeveniu aliau d'os britanicos; y que mientres istas aventuras s'enamora d'una choven anglesa, chirmana d'Arthur Wellesley, duque de Wellington. A cinta se rodó en Villefranche-sur-mer (Alpes Maritimos en Francia), en Bormes-les-Mimosas (Var, Francia), en Portsmouth (Hampshire, Anglaterra), en Rye (Sussex de l'Este, Anglaterra, en iste caso sobre o HMS Victory) y en a mar Mediterrania. Como curiosidat, ta escenificar o Lydia se tornó a emplegar a Hispaniola que s'heba feito servir ta la cinta Treasure Island.

Elenco
{|class="wikitable sortable" style="font-size: 90%;"
|-
! style="background:#ABD2D0;" | Actor
! style="background:#ABD2D0;" | Papel
! style="background:#ABD2D0;" | Notas
|-
|
| ''|
|}

Se veiga tamién
Cine en 1951.
Cintas de 1951.
Captain Horatio Hornblower